ᱥᱟᱹᱜᱟᱹᱭ ᱨᱮ ᱛᱟᱦᱮᱱ (ᱞᱤᱣ ᱤᱱ ᱨᱤᱞᱮᱥᱟᱱᱥᱤᱯ)

ᱥᱟᱹᱜᱟᱹᱭ ᱨᱮ ᱛᱟᱦᱮᱱ ᱢᱤᱫ ᱚᱱᱠᱟᱱ ᱵᱮᱵᱚᱥᱛᱟ ᱠᱟᱱᱟ ᱡᱟᱦᱟᱸ ᱫᱚ ᱵᱟᱨ ᱦᱚᱲ ᱡᱟᱦᱟᱸᱭᱟᱜ ᱵᱟᱯᱞᱟ ᱵᱟᱝ ᱦᱩᱭ ᱟᱠᱟᱱᱟ, ᱥᱟᱶ ᱛᱮ ᱠᱤᱱ ᱛᱟᱦᱮᱱᱟ ᱥᱮ ᱠᱚ ᱛᱟᱦᱮᱱᱟ ᱟᱨ ᱢᱤᱫ ᱡᱩᱨᱤ ᱡᱤᱛᱟᱹ ᱞᱮᱠᱟ ᱦᱚᱲᱢᱚ ᱥᱟᱹᱜᱟᱹᱭ ᱠᱤᱱ ᱵᱟᱱᱟᱣ ᱫᱚᱦᱚᱭᱟ᱾ ᱱᱚᱶᱟ ᱥᱟᱹᱜᱟᱹᱭ ᱥᱱᱮᱦᱟᱛᱢᱚᱠ ᱦᱩᱭᱩᱜ ᱠᱟᱱᱟ ᱟᱨ ᱜᱟᱹᱦᱤᱨ ᱡᱚᱯᱚᱲᱟᱣ ᱛᱟᱦᱮᱱ ᱠᱟᱱᱟ᱾ ᱥᱟᱹᱜᱟᱹᱭ ᱟᱭᱢᱟ ᱫᱷᱟᱣ ᱟᱹᱰᱤ ᱥᱤᱝ ᱦᱟᱹᱵᱤᱡ ᱪᱟᱞᱟᱣ ᱫᱟᱲᱮᱭᱟᱜ-ᱟ ᱥᱮ ᱟᱨᱦᱚᱸ ᱟᱨᱵᱟᱝᱠᱷᱟᱱ ᱪᱟᱵᱟ ᱦᱚᱸ ᱫᱟᱲᱮᱭᱟᱜ-ᱟ᱾

ᱱᱚᱸᱠᱟ ᱜᱮ ᱥᱟᱹᱜᱟᱹᱭ ᱟᱥᱚᱞ ᱨᱩᱯ ᱛᱮ ᱧᱮᱞᱚᱜ-ᱟ ᱯᱟᱪᱮ ᱫᱤᱥᱚᱢ ᱠᱚᱨᱮ ᱟᱹᱰᱤ ᱜᱮ ᱡᱟᱥᱛᱤ ᱵᱟᱰᱟᱭ ᱩᱛᱟᱹᱨ ᱟᱠᱟᱱᱟ᱾ ᱱᱚᱸᱠᱟ ᱠᱷᱚᱵᱚᱨ ᱫᱚ ᱛᱟᱭᱚᱢ ᱠᱤᱪᱷᱩ ᱫᱟᱥᱟᱠ ᱨᱮ ᱟᱹᱰᱤ ᱡᱚᱨ ᱠᱚ ᱧᱟᱢ ᱟᱠᱟᱫ, ᱡᱟᱦᱟᱸ ᱫᱚ ᱠᱟᱨᱚᱱ ᱵᱚᱫᱚᱞᱚᱜ ᱥᱟᱶᱛᱟ ᱵᱤᱪᱟᱹᱨ ᱠᱟᱱᱟ, ᱟᱥᱚᱞ ᱛᱮᱫᱚ ᱵᱟᱯᱞᱟ, ᱞᱤᱝᱜᱽ ᱵᱷᱟᱜᱤᱫᱟᱨᱤ ᱟᱨ ᱫᱷᱚᱨᱢ ᱨᱮᱱᱟᱜ ᱢᱟᱢᱞᱟ ᱨᱮ᱾

ᱥᱤᱧᱚᱛ ᱨᱮᱱᱟᱜ ᱪᱮᱛᱟᱱ ᱱᱭᱟᱭᱟᱞᱚᱭ ᱨᱮ ᱞᱤᱣ ᱤᱱ ᱨᱤᱞᱮᱥᱟᱱᱥᱤᱯ(ᱥᱟᱹᱜᱟᱹᱭ) ᱠᱚ ᱨᱮᱱᱟᱜ ᱥᱚᱢᱟᱨᱛᱷᱚᱱ ᱨᱮ ᱢᱤᱫ ᱱᱟᱜᱟᱢᱟᱱ ᱱᱤᱨᱱᱟᱭ ᱟᱸᱡᱚᱢ ᱟᱛᱮᱜ ᱢᱮᱱ ᱦᱩᱭ ᱟᱠᱟᱱᱟ ᱡᱮ ᱡᱩᱫᱤ ᱵᱟᱱᱟᱨ ᱦᱚᱲ ᱟᱭᱢᱟ ᱚᱠᱛᱮ ᱠᱷᱚᱱ ᱵᱟᱱᱟᱨ ᱦᱚᱲ ᱜᱮ ᱥᱟᱶ ᱛᱮ ᱠᱤᱱ ᱛᱟᱦᱮᱱ ᱠᱟᱱ ᱟᱨ ᱩᱱᱠᱤᱱ ᱨᱮ ᱥᱟᱹᱜᱟᱹᱭ ᱢᱮᱱᱟᱜ-ᱟ, ᱠᱷᱟᱱ ᱩᱱᱠᱤᱱ ᱵᱟᱯᱞᱟ ᱟᱠᱟᱱ ᱜᱮ ᱢᱟᱱᱟᱣ ᱜᱟᱱᱚᱜ ᱠᱟᱱᱟ᱾

ᱥᱟᱹᱜᱟᱹᱭ ᱨᱮᱱᱟᱜ ᱞᱚᱵᱷ
•ᱜᱟᱛᱮ ᱫᱚ ᱯᱩᱨᱟ ᱚᱠᱛᱚ ᱨᱮ ᱛᱟᱦᱮᱱ ᱠᱷᱟᱹᱛᱤᱨ ᱛᱮ ᱵᱟᱰᱟᱭ ᱞᱟᱹᱜᱤᱫ ᱟᱞᱜᱟᱜ ᱠᱟᱱᱟ᱾ ᱵᱟᱱᱟᱨ ᱥᱮᱦᱮᱫ ᱠᱷᱚᱱ ᱟᱥᱚᱞ ᱫᱚ ᱟᱨᱛᱷᱤᱠ ᱨᱩᱯ ᱛᱮ ᱚᱲᱟᱜ ᱟᱨ ᱚᱠᱚᱭ ᱨᱮ ᱦᱚᱸ ᱟᱥᱟ ᱵᱟᱝ ᱛᱟᱦᱮᱱ᱾

•ᱱᱚᱶᱟ ᱥᱟᱹᱜᱟᱹᱭ ᱨᱮ ᱥᱟᱶᱛᱟ ᱟᱨ ᱜᱷᱟᱨᱚᱸᱡᱽ ᱨᱮᱱᱟᱜ ᱱᱤᱭᱟᱢ ᱞᱟᱜᱩ ᱵᱟᱝ ᱛᱟᱦᱮᱱ ᱠᱟᱱᱟ᱾

•ᱵᱟᱯᱞᱟ ᱟᱠᱟᱱ ᱡᱤᱭᱚᱱ ᱨᱮ ᱠᱩᱠᱞᱤ ᱛᱮᱞᱟ ᱱᱚᱶᱟ ᱥᱟᱹᱜᱟᱹᱭ ᱨᱮ ᱞᱟᱜᱩ ᱵᱟᱝ ᱛᱟᱦᱮᱱ ᱠᱟᱱᱟ᱾

•ᱥᱟᱱᱟᱢ ᱨᱮ ᱜᱮ ᱫᱚᱥᱟᱨ ᱥᱮᱦᱮᱫ ᱮ ᱥᱚᱢᱟᱱ ᱮ ᱠᱟᱱᱟ᱾

•ᱥᱟᱹᱜᱟᱹᱭ ᱪᱟᱵᱟ ᱦᱩᱭ ᱞᱮᱱᱠᱷᱟᱱ ᱛᱟᱞᱟᱠ(ᱥᱟᱠᱟᱢ ᱚᱲᱮᱫ) ᱞᱮᱠᱟᱱ ᱠᱷᱟᱸᱡᱷᱚᱴ ᱛᱮ ᱯᱮᱨᱮᱡᱽ ᱢᱩᱠᱚᱫᱢᱚ ᱠᱚ ᱠᱚᱢ ᱜᱮ ᱧᱮᱞ ᱦᱩᱭ ᱟᱠᱟᱱᱟ᱾
ᱚᱥᱚᱵᱤᱥᱛᱟ

•ᱥᱟᱶᱛᱟ ᱨᱮ ᱨᱮ ᱵᱟᱝ ᱮᱵᱮᱱ ᱟᱨ ᱩᱨᱪᱷᱤᱛ᱾
ᱥᱟᱹᱜᱟᱹᱭ ᱨᱮᱱᱟᱜ ᱵᱟᱯᱞᱟ ᱞᱮᱠᱟ ᱵᱟᱝ ᱴᱤᱠᱟᱜ᱾

•ᱛᱤᱨᱞᱟ ᱠᱚᱣᱟᱜ ᱡᱟᱞᱟ ᱠᱚ, ᱟᱥᱚᱞ ᱛᱮ ᱫᱚ ᱥᱟᱹᱜᱟᱹᱭ ᱟᱪᱠᱟ ᱜᱮ ᱨᱟᱹᱯᱩᱫᱚᱜ ᱨᱮᱱᱟᱜ ᱟᱵᱚᱥᱛᱟ ᱨᱮ ᱠᱚᱲᱟ ᱠᱷᱚᱱ ᱵᱟᱬᱛᱤ ᱦᱩᱭ ᱟᱠᱚ ᱠᱟᱱᱟ᱾

•ᱱᱚᱶᱟ ᱥᱟᱹᱜᱟᱹᱭ ᱠᱷᱚᱱ ᱥᱤᱨᱡᱟᱹᱣ ᱟᱠᱟᱱ ᱜᱤᱫᱟᱹᱨ ᱨᱮᱱᱟᱜ ᱟᱹᱨᱤ ᱥᱤᱨᱤᱡ ᱜᱟᱷᱨᱚᱸᱡᱽ ᱨᱮ  ᱢᱚᱨᱭᱟᱫᱽ ᱠᱚ ᱵᱩᱡᱷᱟᱹᱣᱜ ᱟᱨ ᱟᱯᱱᱟᱨ ᱞᱟᱹᱜᱤᱫ ᱵᱟᱝ ᱠᱚ ᱨᱮᱵᱮᱱᱚᱜ᱾

•ᱵᱟᱯᱞᱟ ᱞᱮᱠᱟᱱ ᱥᱟᱹᱜᱟᱹᱭ ᱥᱟᱶ ᱵᱮᱵᱷᱟᱨ ᱨᱮᱱᱟᱜ ᱠᱚᱢᱤ ᱥᱟᱯᱷᱟ-ᱥᱟᱯᱷᱤ ᱧᱮᱞᱚᱜ ᱠᱟᱱ᱾

ᱱᱚᱸᱰᱮ ᱦᱚᱸ ᱧᱮᱞᱢᱮ

ᱥᱤᱧᱚᱛ ᱨᱮ ᱥᱟᱹᱜᱟᱹᱭ ᱨᱮ ᱛᱟᱦᱮᱱ
ᱥᱟᱹᱠᱷᱭᱟᱹᱛ